Hej Bolius


Vi skal plante et asketræ i vores parcelhushave. Af skyggehensyn skal det stå i det syd-østlige hjørne, hvor der også er mest tørt. Er der en slags ask, der er bedre egnet som havetræ, og hvordan skal det passes?


Hilsen Annegrethe


Vi vil plante asketræ i almindelig parcelhushave, hvilken type skal vi vælge?
Kære Annegrete


Alm. ask kan let opnå en højde på 30-35 meter. Og det giver mange skygger. 


Jeg ville ikke anbefale et alm. asketræ i en parcelhushave.


 Omvendt kan man let beskære ask og holde det nede i højden, men det kræver altid beskæring, hvis man skal styre det.


 Der findes andre askearter, som bliver mindre kraftige i væksten. Der findes også ask med gule blade. Spørg evt. i en planteskole efter mindre kraftigt voksende arter.


 Asketræer trives bedst, hvor jorden er fugtig.

